Document ID: 32012R0613

NARIADENIE KOMISIE (EÚ) č. 613/2012
z 9. júla 2012,
ktorým sa mení a dopĺňa príloha III k nariadeniu Európskeho parlamentu a Rady (ES) č. 1071/2009, ktorým sa ustanovujú spoločné pravidlá týkajúce sa podmienok, ktoré je potrebné dodržiavať pri výkone povolania prevádzkovateľa cestnej dopravy
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 1071/2009 z 21. októbra 2009, ktorým sa ustanovujú spoločné pravidlá týkajúce sa podmienok, ktoré je potrebné dodržiavať pri výkone povolania prevádzkovateľa cestnej dopravy a ktorým sa zrušuje smernica Rady 96/26/ES (1), a najmä na jeho článok 8 ods. 9,
keďže:
(1)
Farba vzoru osvedčenia o odbornej spôsobilosti sa v prílohe III k nariadeniu (ES) č. 1071/2009 vymedzuje ako „tmavobéžová farba Pantone“.
(2)
Je potrebné špecifikovať farbu presnejšie, aby sa podporila homogenita a jednotná interpretácia a uplatňovanie nariadenia (ES) č. 1071/2009.
(3)
Opatrenia ustanovené v tomto nariadení sú v súlade so stanoviskom výboru uvedeného v článku 25 nariadenia (ES) č. 1071/2009,
PRIJALA TOTO NARIADENIE:
Článok 1
V prílohe III k nariadeniu (ES) č. 1071/2009 v treťom riadku sa veta „Papier tmavobéžovej farby Pantone - formát DIN A 4, papier z buničiny, 100 g/m2 alebo viac“ nahrádza takto:
„Tmavobéžová farba Pantone 467 alebo čo najbližšia k tejto farbe - formát DIN A 4, papier z buničiny, 100 g/m2 alebo viac“.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 9. júla 2012

Labels: 7
8
9